title: Martes (chenero)
text: Iste articlo ye sobre un animal mamifero carnivoro; ta atros usos, se veiga Martes (desambigación).
  
  Martes martes
  Martes foina
  Martes zibellina
  Martes americana
  Martes flavigula
  Martes gwatkinsii
  Martes melampus
  Martes pennati
  
  Martes ye un chenero de mamiferos carnivoros adintro d'a familia d'os mustelidos. As fuinas son mamiferos carnivoros emparentatos con os furons, as paniquesas y as nurias. Muitas d'as especies son arboricolas, estando buenas cazaderas d'esquiruelos, muixons y animals chicotetz. As fuinas son os solos mamiferos defuera d'os felidos que tienen unglas retractils.
  
  Estudeos recients sobre lo suyo DNA amostroron que lo chenero Martes ye fuertement emparentato con os cheneros Eira y Gulo d'America d'o Norte. Tamién se'n ye puesto saber que as especies Martes pennanti y Martes americana, tradicionalment claseficatas como miembros de Martes, en verdat no i habrían d'estar claseficatas car que habrían de constituir un altro chenero propio.
  
  Nombre popular
  En quasi tot l'aria aragonesofona d'Aragón se i reconoix as especies miembros d'iste chenero con o nombre popular de fuinas (u bella variant, como «foína» u «fuyina»), sin d'excepcions. Pareix que o termín «marta», que en altras luengas romances s'emplega ta designar a especie Martes martes, en Aragón no i conoix tanto uso (anque tamién s'ha puesto documentar) y se i gosa preferir o termino «fuina de papo amariello» u bella forma adchectivada similar quan se i quiere fer referencia.
  
  Especies 
  Martes foina - Fuina de papo blanco (present en Aragón)
  Martes martes - Fuina de papo amariello u Marta europea (present en Aragón)
  Martes zibellina - Marta zibellina
  Martes americana
  Martes flavigula
  Martes gwatkinsii
  Martes melampus
  Martes pennanti
  
  Referencias
  
  Vinclos externos 
  
  Mustelidae
  Cheneros de mamiferos